Jong meisie hou haar lyf model | Netwerk24
Jong meisie hou haar lyf model
Jeaneigh Borghesi het talle pryse in modelkompetisies behaal.Foto: Verskaf
'n Sewejarige model van Upington het onlangs talle pryse in vier kompetisies verwerf.
In die Mini Miss RSA-kompetisie is Jeaneigh Borghesi, 'n gr. 2-leerling aan die Laerskool Oranje-Noord, as die mees foto­geniese junior en algehele junior wenner in die fotomodel-afdeling aangewys. Sy was onder die vier topdeelnemers in haar ouderdoms­groep, waarvan sy die jongste was. Die kompetisie is in Klerksdorp aangebied.
In die Toddler and Tween-kompetisie, ook in Klerksdorp, is Jeaneigh as die Social Buzz-wenner en die wenner in die Noord-Kaap-afdeling aangewys. Sy het ook die tweede meeste openbare stemme behaal.
In die Miss Summer-kompetisie, wat in Krugersdorp aangebied is, is sy as Mej. Persoonlikheid en die wenner in die ouderdomsgroep vir ses- tot agtjariges aangewys. Sy was ook die beste aangetrek en het die meeste selfvertroue openbaar.
In die Miss Beach Body- aanlyn kompetisie is sy as die wenner in haar ouderdomsgroep aangewys.
Jeaneigh is vir die Afrika-kind van die jaar-eerbewys benoem, en is die naaswenner in die gemeenskaps­bouer-afdeling.